# ברוס טים

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ברוס טים (נולד ב-8 בפברואר 1961) הוא אנימטור, מפיק ואמן קומיקס אמריקאי. הוא ידוע בעיקר בזכות סדרות האנימציה של האחים וורנר על גיבורי העל של DC קומיקס, ביניהן באטמן - הסדרה המצוירת וליגת הצדק (סדרה מצוירת).

## [עריכה] אנימציה

התחלת הקריירה של טים הייתה מגוונת: הוא התחיל בחברת Filmation, כשעבד על הסדרות Blackstar, פלאש גורדון ו-The Lone Ranger. הוא עבד עבור חברות נוספות, בהן Don Bluth Productions, וניסה אף להתקבל לעבודה במארוול קומיקס וDC קומיקס, אך ללא הצלחה. ב-1989 הצטרף טים לחטיבת האנימציה של האחים וורנר.

אצל האחים וורנר, עבד טים בהתחלה על הרפתקאות טייני טון (Tiny Toon Adventures). ברם, עבודתו הידועה ביותר, שבזכותה זכה לפרסום, הן סדרות האנימציה המבוססות על גיבורי העל של DC קומיקס. טים היה אחד מהיוצרים והמפיקים של באטמן - הסדרה המצוירת, שעלתה לשידור ב-1992 והפכה להצלחה אדירה הן בקרב המבקרים והן בקרב המעריצים. משם המשיך להפקת סופרמן - הסדרה המצוירת (עלתה לשידור ב-1996), סדרת ההמשך "ההרפתקאות החדשות של באטמן" (1997) ובאטמן - הדור הבא (1999), הסרט Batman Beyond: Return of the Joker וסדרת הטלוויזיה ליגת הצדק (2001) שהמשיכה לעונות 3 ו-4 תחת השם Justice League Unlimited. טים הוא גם המפיק של הסדרה המצוירת Teen Titans.

למרות שבדרך כלל טים איננו עובד כשחקן, הוא דובב חלק מהדמויות בסדרות האנימציה שבהן היה מעורב. דיבובים אלה כוללים את בעל חנות הצעצועים בפרק "Beware the Gray Ghost" ב"באטמן - הסדרה המצוירת" ואת מנהיג כנופיית הג'וקרז בסדרה "באטמן - הדור הבא".

## [עריכה] קומיקס

למרות שטים ידוע בעיקר בזכות עבודתו באנימציה, טים עוסק גם בקומיקס, תחום שהוא אחד מאהבותיו הגדולות. הוא היה מעורב בקומיקס Batman Adventures שמתבסס על הסדרה המצוירת ועבד גם על Avengers ו-Vampirella. בנוסף, הוא גם צייר פופולרי של שערים ותמונות פוזה.

ב-1994, זכו ברוס טים ופול דיני בפרס אייזנר עבור הסיפור הטוב ביותר על היצירה Batman Adventures: Mad Love. הוא זכה באותו פרס גם בשנה שאחריה עבור Batman Adventures Holiday Special.

טים הוא גם אחד מהיוצרים של הדמות הארלי קווין, המבוססת על עיצובו של פול דיני.

## [עריכה] קישורים חיצוניים

- ברוס טים, במסד הנתונים הקולנועיים IMDb (באנגלית)
- גלריית ברוס טים באתר PopCultureShock
- עבודותיו של טים
- ארכיון האמנות של ברוס טים
- ראיון עם ברוס טים מ Comicology #1
- ראיון עם ברוס טים על ליגת הצדק

מקור: http://he.wikipedia.org../../../%D7%91/%D7%A8/%D7%95/%D7%91%D7%A8%D7%95%D7%A1_%D7%98%D7%99%D7%9D.html

קטגוריות: קומיקסאים | אנימטורים | מפיקים | באטמן

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Français
- Italiano
- Português